Public procurement notice: Prior Information Notice Without Call For Competition
Published: 2022-08-24
Buyer: Istekki Oy
Country: FI
Contract type: Supplies
CPV classification: 48000000 | 72000000

Technical requirements: Hyvinvointialueille tulevan työvoiman hallinnan kehittämisen ja työvuorosuunnittelun järjestelmähankinta ja siihen liittyvät palvelut
Tämä on tietopyyntö, joka ei ole ennakkoilmoitus, hankintailmoitus tai tarjouspyyntö. Tietopyynnön tarkoituksena on kartoittaa markkinoita ja kerätä hankinnan kohdetta koskevaa tietoa tulevaa kilpailutusta varten. Tietopyyntöön vastaaminen ei ole edellytys mahdolliseen myöhempään kilpailutukseen osallistumiselle. Tietopyyntö ei velvoita Istekki Oy:tä toteuttamaan hankintaa tietopyynnössä tai sen liitteissä kuvatulla tavalla ja tarjouskilpailu voidaan myös jättää toteuttamatta.
Tässä ilmoituksessa esitetyt tiedot ja kuvaukset sekä hankintailmoituksen arvioitu julkaisuajankohta ovat alustavia ja suuntaa antavia ennakkotietoja, jotka eivät sido Istekkiä. Tietopyyntöön vastanneille ei makseta korvausta tietopyynnön tekemisestä tai mahdollisiin tietopyyntöön liittyviin markkinavuoropuhelutilaisuuksiin osallistumisesta. Mikäli markkinavuoropuhelutilaisuudet toteutuvat, ne toteutetaan suomen kielellä ja Istekki ilmoittaa markkinavuoropuhelutilaisuuteen osallistuville yrityksille tarkemman aikataulun sekä Teams-kokouslinkin.
Tällä tietopyynnöllä selvitetään hyvinvointialueille tulevan työvoiman hallinnan kehittämisen ja työvuorosuunnittelun järjestelmähankinnan ja siihen liittyvien lisäpalveluiden markkinatilannetta, tuotteita, sopimusehtoja ja toimittajien hinnoitteluperiaatteita.
Tietopyynnön kohteena on työvoiman hallinnan kehittämisen ja työvuorosuunnittelun järjestelmähankinta ja siihen liittyvät lisäpalvelut hyvinvointialueille. Tämän hetken arvion mukaan järjestelmän piirissä käyttäjiä tulisi olemaan n. 15 000 käyttäjää, joiden työvuorot tehdään ko. järjestelmällä.
Hankinnan tavoitteena on hankkia järjestelmäkokonaisuus, josta on liittymät muihin järjestelmiin, lisenssit, toimitusprojekti (sisältäen mm. migraatiot, konversiot), valmisohjelmistojen ylläpito ja tuki sekä muita erikseen tilattavia asiantuntijapalveluita esimerkiksi järjestelmän muutos- ja kehittämistarpeiden suunnittelu ja toteuttaminen sekä järjestelmän kehittämisprojektien suunnittelu ja toteuttaminen.
Hankittavalta järjestelmäkokonaisuudelta edellytetään hyvää soveltuvuutta tulevien hyvinvointialueiden työvoiman hallinnan ja työvuorosuunnittelun ratkaisuksi hoitohenkilökunnalle, lääkäreille ja tukipalveluihin.
Hankittavan järjestelmän tulee olla toimintavarma ja toimia saumattomasti osana käyttöönotettavien sosiaali- ja terveyspalveluiden yksiköiden toimintaprosesseja. Järjestelmä tulee skaalautua eri sosiaali- ja terveyspalveluiden organisaatioiden organisaatiorakenteisiin ja niiden tuleviin muutoksiin. Järjestelmältä edellytetään ominaisuuksia resurssien suunnitteluun, käsittelyyn ja tallentamiseen huomioiden palvelun tarve, reaaliaikaisuus ja automatisointi. Katso liitteet "Työvuorosuunnittelun pohjatyöt" ja "Työvuorosuunnittelun prosessi".
Järjestelmän toteutuksen tulee perustua yleisesti käytettyihin standardeihin ja järjestelmäriippumattomiin rajapintoihin. Hankittavan järjestelmän tulee toimia osana olemassa olevaa teknistä ympäristöä. Katso liite ”Palvelutarvelähtöinen keskitetty työvuorosuunnittelu_raportointi”.
Järjestelmä sisältää toiminnoiltaan kaksi erillistä ympäristöä; tuotanto sekä koulutus- ja testi, jotka ovat perusrakenteeltaan identtiset keskenään. Ylläpitovaiheessa on tarkoitus ottaa käyttöön kolmen ympäristön ratkaisu, jolloin tuotantoympäristön lisäksi on erillinen kehitysympäristö, jossa kehitys- ja muutostyöt voidaan testata ennen niiden siirtoa tuotantoon.
Tietopyyntöön liittyvät järjestelmän toiminnalliset ja tekniset vaatimukset on esitetty liitteellä ”Alustavat toiminnalliset ja tekniset vaatimukset”.
Pyydämme antamaan vastaukset erillisellä liitteellä esitettynä. Tietopyynnön kysymykset on esitetty liitteellä ”Tietopyyntökysymykset”. Voitte liittää vastaukseenne myös esitteitä. Pyydämme liittämään tietopyyntövastaukset ja mahdolliset esitteet Tietopyynnön kohdassa ”Kysymys”; ”Liitä tietopyyntövastaukset” ja ”Liitä esite / esitteet”.
Tietopyyntövastaukset sekä mahdolliset esitteet tulee palauttaa 6.9.2022 kello 12.00 mennessä Hilman (hankintailmoitukset.fi) kautta.
Tällä ilmoituksella on liitteitä/linkkejä osoitteessa https://www.hankintailmoitukset.fi/fi/public/procurement/74235/notice/106759